钦定古今图书集成/理学汇编/学行典/第249卷 > 周禋
## 钦定古今图书集成/理学汇编/学行典/第249卷 > 周禋

按《松江府志》：“周禋，字维敬，为府掾。太守鄢陵刘璟器
之。璟以刚直忤时，侍御黄宪欲按以墨，悉拘诸掾拷
掠之，皆诬服。禋独鸣其冤，楚毒备至，无挠辞。黄怒，系
之狱。或曰：‘此上官意，何自苦’？乃抗言曰：‘赃罪安在？即如君辈言，天理人心，澌灭尽矣’。诘朝，黄复召鞫之，乃
大呼曰：‘前上海令张盖入太守门，太守庭挞之，果墨，
安能尔’？”黄悟得解，一时服其胆识。补乐平簿，改兴国。
寻告归，登临眺咏，与顾文僖清、曹定庵时中诗篇酬
和。禋好著述，善星学，数工草书。手辑诗评，范围奇门
医圃杂言数十种。所著《樵唱集》，定庵为序。孙思兼传
见《名臣》中。